
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2021. (XII. 16.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2021. december 9.

Horinka László


polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról
A Képviselő-testület előző munkaterv szerinti ülése óta az alábbi döntések végrehajtási határideje járt le:

	Határozat száma
	Határozat kelte
	Határozat tárgya
	Határidő
	Állapot

	127/2021
	2021.11.25.
	2022. évi bizottsági munkatervek elfogadása
	2021. decemberi ülés
	Testületi ülésig végrehajtva


II. Polgármesteri tájékoztató az előző ülés óta történt fontosabb eseményekről
A Jakabszállás és Kistelek felé vezető út zúzott köves kivitelezési munkálatai befejeződtek. A pályázati elszámolás folyamatban van.

A Vasút utcai vízelvezetési munkálatok szintén befejeződtek, a lakosok már használhatják az üzletek előtti parkolókat a beavatkozási szakasz teljes vonalán.

A Béke utcai járdaépítés vonatkozásában jelenleg a befejező munkálatoknál – padkarendezés, térburkolat besöprés – tartanak.

Folyik az értékesített ún. kis FŐGÁZ épület gázrendszerének leválasztása, ami még feladatunk volt az adásvétel kapcsán.

Városunkban december 1-je óta mentési pont működik, melynek ünnepélyes átadására december 8-án került sor Czerván György országgyűlési képviselő úr és Dr. Csató Gábor, az OMSZ főigazgatója részvételével.
December 8-án a felújított Dózsa György utca garanciális bejárása is megtörtént. Az aknafedlapok körüli süllyedéseket, valamint a szegélykövezés hibáit 2022 év tavaszán javítja majd ki a kivitelező. Időközben az út menti növényszigetekbe mályvacserje, fészekfenyő és mirtuszlonc került telepítésre.

December 11-én megrendezésre kerül a Városi Advent.
December 15-én kerül sor az elkészült 31-es főút műszaki átadás-átvételére, és december 21-én lesz az ünnepélyes átadása. December 16-án pedig már átadásra kerül a munkaterület a körforgalom kivitelezőjének. 
Sülysáp, 2021. december 9.

Horinka László 

polgármester

